stanford-oval/wikipedia huggingface dataset:
מועצה אזורית האלה
הערות שוליים

↑  מועצה אזורית "הרי חברון" תפתח ביום א', הַבֹּקֶר, 2 ביולי 1953
↑  שמי הוא כבודי, זמנים, 14 ביולי 1954
↑  הוקמה המועצה האזורית "עציונה" לזכר ישובי גוש עציון, הצופה, 6 ביולי 1953
↑  שמות חדשים ליישובים, חרות, 4 בינואר 1954
↑  שמות עבריים ליישובים, הארץ, 30 במאי 1954
↑  יוסף ריבון, דו"ח המבקר: ליקויים ואי סדרים במועצה האזורית 'האלה' בפרוזדור, הארץ, 9 באוקטובר 1961
↑  בגלל הכבישים "אגד" לא יכול לשרת את עדולם, מעריב, 25 בדצמבר 1960
↑  תובעים שילדיהם יוסעו באוטובוס, מעריב, 26 בספטמבר 1961
↑  יוסף בן שאול, ישופרו דרכים ותאורה בפרוזדור ובחבל עדולם, מעריב, 28 באוגוסט 1962;כביש חדש ייסלל לאדרת, מעריב, 19 באוגוסט 1963; הושלמו כבישי גישה, מעריב, 18 בפברואר 1964
↑  יוסף בן שאול, ספריה איזורית גדולה תוקם בחבל עדולם, מעריב, 14 בפברואר 1963
↑  שפי גבאי, מועצה אחת לכל הפרוזדור, דבר, 13 ביולי 1964
↑  מועצות "האלה" ו"גיזו" - ללא טלפונים, מעריב, 25 בדצמבר 1960
| --- | --- |
בקרת זהויות :  NLI: 987008701082805171
לסת תחתונה

| --- | --- |

 
 תמונה תלת־ממדית של לסת תחתונה. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  גולגולת, שלד הפנים 
 תיאור ב:  האנטומיה של גריי (מהדורה 20) (172) 
 מזהים
 לטינית (TA98):  mandibula 
 קוד MeSH:  A02.835.232.781.324.502.632 
 מזהה MeSH:  D008334 
 
לסת תחתונה במבט צד (למעלה) ובמבט על: 1.הזיז הַוָּוִי, 2.חרק הלסת התחתונה, 3.ראש, 4.צוואר, 5.הקו המלוכסן, 6.זווית הלסת התחתונה, 7.גבשון בליטת הסנטר, 8.נקב הסנטר, 9.לשונית הלסת התחתונה
הלסת התחתונה (TA: Mandibula) היא העצם הגדולה והחזקה מבין עצמות הפנים. הלסת התחתונה ממוקמת בחלקה התחתון של הגולגולת ומהווה את בסיס חיבורן של השיניים התחתונות. הלסת יוצרת מפרק עם עצם הרקה דרך המפרק הלסתי-רקתי (TMJ) המאפשר את פעולות הלעיסה והדיבור.
מבנה אנטומי

במבט על נראית הלסת התחתונה כפרסה, במבט צד צורתה דומה לאות L, האזור האופקי של צורת ה־L הוא גוף הלסת התחתונה (Corpus mandibulae) והאזור הניצב של צורת ה־L הוא ענף הלסת התחתונה (Ramus mandibulae). הענף נקרא לעיתים גם הענף העולה (Ascending ramus) של הלסת התחתונה. לעצם שני ענפים הנמצאים בשני צידי גוף העצם.
מבנה אנטומי > גוף הלסת התחתונה

לגוף הלסת התחתונה שני פנים ושני גבולות.
מבנה אנטומי > גוף הלסת התחתונה > פני הגוף

במרכז הפן החיצוני ניכר סימן החיבור של שני חלקי העצם (Symphysis mandibulae) המתרחש בגיל מוקדם. בחלקו התחתון של סימן החיבור בולט גבשון בליטת הסנטר (Mental protuberance). משני צידי הגבשון ומתחת לו נמצאות גבשושיות הסנטר (Tuberculum mentale).
בחלקו העליון של הפן החיצוני, מתחת לכל ניב, נמצא זיז המכתשים (Alveolar process). אחורה לזיז המכתשים ולמטה יותר נמצא נקב הסנטר (Foramen mentale), דרכו עוברים כלי הדם והעצב של הסנטר.
מגבשושיות הסנטר נע רכס דק אחורה ומעלה המתאחד עם הגבול הקדמי של ענף הלסת התחתונה. הרכס מכונה הקו המלוכסן (Linea obliqua mandibulae) והוא נקודת אחז לחלק משרירי הפנים ולשריר הפרוס.
ממרכז הפן הפנימי נעים מספר רכסים דקים אחורה ולמעלה, בהם נאחזים שרירי הלשון ושרירים נוספים המשתתפים בתהליכי הבליעה והנעת הלסת התחתונה.
מבנה אנטומי > גוף הלסת התחתונה > גבולות הגוף

הגבול העליון של גוף העצם כולל שישה עשר חללים לשיניים התחתונות. החל מהשן הטוחנת הראשונה ואחורה, נאחז בחלקו הצידי של הגבול שריר המחצצר.
בגבול התחתון ניכר לפעמים חריץ רדוד, מקום המעבר של עורק הפנים.
מבנה אנטומי > גוף הלסת התחתונה > שיניים > שיניים קבועות

למרבית בני האדם בוקעות 16 שיניים קבועות בלסת התחתונה. החותכות המרכזיות בוקעות מגיל שש, ושיני הבינה - החל מגיל 17. החלק הגרמי בגוף הלסת, בו שקועים שורשי השיניים נקרא עצם המכתשית (Alveolar bone). עצם זו נספגת לאחר עקירת שיניים או בעקבות דלקת חניכיים מתקדמת. באופן מוגבל ספיגת עצם המכתשית תיתכן גם במצב הנקרא Rarefying osteoitis בעקבות נמק של רקמת מוך השן בגלל נגע עששת שלא טופל והגיע לתעלת המוך.
מבנה אנטומי > ענף הלסת התחתונה

לענף הלסת צורה מרובעת ולה שני פנים וארבעה גבולות.
מבנה אנטומי > ענף הלסת התחתונה > פני ענף הלסת

את הפן הצידי של ענף הלסת התחתונה חוצים מספר רכסים מלוכסנים, בהם נאחז שריר המלעס.
בפן התיכון בולט נקב הלסת התחתונה (Foramen mandibulae), דרכו נכנסים כלי דם ועצבים הנעים בתוך תעלת הלסת התחתונה (Canalis mandibulae), שבתוך העצם, ויוצאים דרך פתחים קטנים לשורשי השיניים ודרך נקב הסנטר.
בסמוך לשפת נקב הלסת התחתונה מזדקר קוץ בשם לשונית הלסת התחתונה (Lingula mandibulae) ובהמשך לנקב לכיוון קדימה ומטה חריץ הטוחנות ועצם הלשון (Sulcus mylohyoideus). מאחורי החריץ נאחז שריר הכנפה התיכון.
מבנה אנטומי > ענף הלסת התחתונה > גבולות ענף הלסת

בגבול העליון של ענף הלסת בולטים שני מבנים גרמיים: הראש (Caput mandibulae; Condylus mandibulae) בחלק האחורי והצוואר (Collum mandibulae) מיד מתחת לו, והזיז הַוָּוִי (Processus coronoideus mandibulae). ביניהם נמצא שקע המכונה חרק הלסת תחתונה (Incisura mandibulae). לראש הלסת התחתונה משטח מפרקי המהווה חלק מהמפרק הלסתי-רקתי.
הגבול האחורי של ענף הלסת התחתונה מכוסה בבלוטת מצד האוזן (Glandula parotidea), שהיא בלוטת הרוק הגדולה ביותר. נקודת מפגשו עם הגבול התחתון מכונה זווית הלסת התחתונה (Angulus mandibulae).
הגבול התחתון של ענף הלסת המשכי לגבול התחתון של גוף העצם והגבול הקדמי של הענף המשכי לקו המלוכסן של הגוף.
מחלות

מחלות בלסת התחתונה יכולות להיות ממקור זיהומי, התפתחותי, גידולי או חבלתי. הרוב המוחלט של המחלות הזיהומיות בלסת נובע מסיבוך של עששת השיניים (שלא טופלה, או שטופלה לא כיאות) או של דלקת חניכיים. חמישית מפציעות הפנים מערבות שבר בלסת התחתונה, ועלולות לגרום לחנק.
ראו גם

הקטנת לסת
הערות שוליים

↑  Levin Liran, Zadik Yehuda, Peleg Kobi, Bigman Galia, Givon Adi, Lin Shaul (באוגוסט  2008). "Incidence and severity of maxillofacial injuries during the Second Lebanon War among Israeli soldiers and civilians". J Oral Maxillofac Surg. 66 (8): 1630–3. PMID 18634951. נבדק ב-2008-07-16. {{cite journal}}:  (עזרה)תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007548330905171  BnF: cb119383932 (data)  GND: 4078576-2  LCCN: sh85080435 
עצמות הגולגולת. לקריאה על כל אחת מהעצמות, ניתן להקיש עליהן באיור.
לקס פרידמן

| --- | --- |

 לידה:  15 באוגוסט 1983 (בן 41) Buston, Ghafurov, טג'יקיסטן 
 ענף מדעי:  ראייה ממוחשבת, בינה מלאכותית 
 מקום מגורים:  קיימברידג' 
 מקום לימודים:  אוניברסיטת דרקסל (2014)  Neuqua Valley High School 
 מנחה לדוקטורט:  Moshe Kam, Steven P. Weber 
 מוסדות:  המכון הטכנולוגי של מסצ'וסטס (2019)  חברת גוגל 
 lexfridman.com
 
לקס פרידמן (ברוסית : Лекс Фридман, באנגלית: Lex Fridman; נולד ב-15 באוגוסט 1983) הוא מדען מחשבים רוסי-אמריקאי ממוצא יהודי, שדרן פודקאסט וחוקר בינה מלאכותית. הוא מדען מחקר במכון הטכנולוגי של מסצ'וסטס, ומנחה את הפודקאסט של לקס פרידמן, פודקאסט וסדרת יוטיוב.
חיים מוקדמים וחינוך

פרידמן הוא ממוצא יהודי רוסי ונולד בצ'קלובסק, טג'יקיסטן. אביו, פיזיקאי הפלזמה אלכסנדר פרידמן, נולד בקייב, אוקראינה ומשמש כפרופסור ומנהל מכון הפלזמה CJ Nyheim במכללה להנדסה של אוניברסיטת דרקסל. סבתו מצד אמו נולדה וגדלה בחרקוב, וסבו מצד אמו נלחם בצבא האדום נגד הנאצים במהלך מלחמת העולם השנייה. אחיו הוא גרגורי פרידמן, גם הוא חוקר בפיזיקה של פלזמה.
כשהיה כבן 11 עברה משפחתו של פרידמן מרוסיה לאזור שיקגו. הוא למד בבית הספר התיכון נויקווה ואלי בנאפרוויל, אילינוי. לאחר מכן המשיך לקבל תארים BS ו-MS במדעי המחשב באוניברסיטת דרקסל ב-2010, והשלים את הדוקטורט שלו בהנדסת חשמל ומחשבים בדרקסל ב-2014 עבודת הדוקטורט שלו, למידה של זהות מביומטריה התנהגותית לאימות פעילה, הושלמה בהמלצתם של המחנכים ההנדסיים משה קם וסטיבן ובר וביקשה "לחקור את הבעיה של אימות פעיל במחשבים שולחניים ובמכשירים ניידים".
קריירה > מדעי המחשב

הקריירה של פרידמן החלה בגוגל, שם עבד על למידת מכונה. כיום הוא מדען מחקר ב-MIT. ב-2017 הוא עבד על ראייה ממוחשבת, למידה עמוקה ותכנון אלגוריתמים עבור כלי רכב חצי אוטונומיים. ב-2019 הוא עזב את AgeLab ונהיה חוקר באוניברסיטה בעקבות מחלוקת סביב מחקר שנערך על Tesla Autopilot.
קריירה > פודקאסט

פרידמן החל את הפודקאסט שלו בשנת 2018, בתחילה כחלק מקורס MIT 6.S099 על בינה כללית מלאכותית. הכותרת המקורית שלו הייתה הפודקאסט של בינה מלאכותית, ששונתה מאוחר יותר לפודקאסט של לקס פרידמן כדי לשקף את המגוון הרחב יותר של הנושאים שהוא יעסוק בו. פרידמן משתמש בפודקאסט כדי לדון ב-"AI, מדע, טכנולוגיה, היסטוריה, פילוסופיה וטבעם של בינה, תודעה, אהבה וכוח". הפודקאסט בנוי כתוכנית ראיונות אורך. הראיונות נערכים באופן אישי, בדרך כלל באורך של שעתיים עד ארבע שעות. בפודקאסט הופיעו המוזיקאי קניה ווסט, אלוף העולם ה-16 בשחמט מגנוס קרלסן, מנהל קרן הגידור ריי דליו, ראש ממשלת ישראל בנימין נתניהו, ואילי ההון והטכנולוגיה ג'ק דורסי, אילון מאסק, יובל נח הררי,  מארק צוקרברג,וג'ף בזוס
פרידמן שילב גם את העניין שלו בג'יו-ג'יטסו ברזילאי וענפי התמודדות אחרים עם הפודקאסט שלו, כמו ראיון עם אלוף העולם ב-UFC, ז'ורז' סנט-פייר, הג'ודוקא האולימפי טראוויס סטיבנס, רוג'ר גרייסי, ג'ון דנהר, וקרייג ג'ונס.
חיים אישיים

פרידמן מנגן בגיטרה ובפסנתר. הוא גם מתרגל ג'יו ג'יטסו ברזילאי ומחזיק בחגורה שחורה מדרגה ראשונה תחת ריק ופיל מיגליארזה. הוא השתתף במספר תחרויות גראפלינג, בעיקר במשחק נגד גארי טונון ב-2013.
ספרות

Fridman, Lex; Brown, Daniel E.; Glazer, Michael; Angell, William; Dodd, Spencer; Jenik, Benedikt; Terwilliger, Jack; Patsekin, Aleksandr; Kindelsberger, Julia; Ding, Li; Seaman, Sean (1 ביולי 2019). "MIT Advanced Vehicle Technology Study: Large-Scale Naturalistic Driving Study of Driver Behavior and Interaction With Automation". IEEE Access. 7: 102021–102038. doi:10.1109/ACCESS.2019.2926040. ISSN 2169-3536. {{cite journal}}:  (עזרה)
Neverova, Natalia; Wolf, Christian; Lacey, Griffin; Fridman, Lex; Chandra, Deepak; Barbello, Brandon; Taylor, Graham (22 באפריל 2016). "Learning Human Identity From Motion Patterns". IEEE Access. 4: 1810–1820. doi:10.1109/ACCESS.2016.2557846. ISSN 2169-3536. {{cite journal}}:  (עזרה)
Fridman, Lex; Weber, Steven; Greenstadt, Rachel; Kam, Moshe (30 במרץ 2016). "Active Authentication on Mobile Devices via Stylometry, Application Usage, Web Browsing, and GPS Location". IEEE Systems Journal. 11 (2): 513–521. doi:10.1109/JSYST.2015.2472579. ISSN 1932-8184. {{cite journal}}:  (עזרה)
לסריו איש טורמס

חיי לסריו איש טורמס, קורותיו ותלאותיו (בספרדית: La vida de Lazarillo de Tormes y de sus fortunas y adversidades) הוא רומן פיקרסקי ספרדי אנונימי, שהתפרסם לראשונה בשנת 1554. הנובלה מגוללת, בגוף ראשון, את קורותיו של פיקרו (pícaro) בשם לסרו איש טורמס (Lázaro de Tormes), מילדותו ועד לראשית חייו הבוגרים, ומתארת את טיפוסו בסולם החברתי מחיים כמשרתו של קבצן עיוור בתחילת הרומן, ועד להפיכתו לבן-חסותו של איש כנסייה בכיר בסופו. הרומן נחלק לפתח דבר, בו מסביר המספר את הגורמים שהביאו אותו להעלות על הכתב את סיפור חייו, ולשבעה פרקים. כל אחד מהפרקים מביא את עלילותיו לסרו בשירות אדון אחד או יותר.
״לסריו איש טורמס״ נחשב בעיני רבים לרומן הפיקרסקי הראשון.
עלילה > פתח הדבר

בפתח הדבר, הכתוב כאיגרת הממוענת אל קורא עלום שם ורם-דרג המכונה ״כבודו״ (Vuestra Merced) מציין לסרו מקרה (״caso״) לא ידוע, שאת פרטיו מבקש לכאורה להבין נמענו של הסיפור. לסרו מסביר שכדי להסביר את פרטי אותו מקרה כהלכה, עליו להתחיל את סיפורו מתחילת חייו. על אף שהטקסט אינו מסביר באופן מפורש מהו אותו ״מקרה״, ההנחה הסבירה במחקר היא שמדובר בפרשיית נישואיו המפוקפקים של לסרו לאישה שעבדה כמשרתתו של הארכיהגמון של טולדו, ואשר נרמז בטקסט שמעולם לא הפסיקה להיפגש איתו.
עלילה > פרק ראשון – לסרו בשירות העיוור

בפרק הראשון מתוארת תקופת ילדותו של לסריו (Lazarillo, צורת הקטנה של השם לסרו) בכפר הסמוך לעיר סלמנקה. לסרו מספר על הרקע המשפחתי שלו ועל הנסיבות בגינן נאלץ לעזוב את אמו ולהפוך להיות משרת של קבצן עיוור. אביו של לסרו עובד בטחנת קמח ונוהג לגנוב מלקוחותיו. אביו של לסרו מצטרף למלחמה במורים, ממנה לא שב. אמו האלמנה יולדת בן נוסף מגבר כהה עור בשם זַיְד. גם זיד מתגלה כגנב, ועל אף שלסריו מספר שתכלית הגנבות הייתה לכלכל את משפחתו של לסרו, זיד נתפס ונאסר גם הוא. אמו של לסרו, הנותרת בלא יכולת לפרנס את בנה הבכור, מכירה קבצן עיוור ומפקידה בידיו את בנה, שישמש כמשרתו. כבר בתחילת דרכם המשותפת נוהג העיוור להתעלל בלסרו, דבר המביא את הילד להתפכחות ולהבנה כי הוא נמצא לבדו בעולם ועליו ללמוד לשרוד בכוחות עצמו. לאור הבנות אלו מנסה לסריו להערים על העיוור. בתחילה שותה לסרו את היין הנמצא בקנקנו ובהמשך הוא גונב ממנו ענבים. במהלך אחת הארוחות, מחליף לסרו את חתיכות הנקניק שעל שיפודו של העיוור בחתיכות לפת. כל אותם פעמים נתפס לסרו על ידי העיוור ונענש. לבסוף מצליח לסרו להערים על העיוור, לנקום בו ולברוח.
עלילה > פרק שני – לסרו בשירות הכומר

בתחילת הפרק השני פוגש לסרו בכומר והופך למשרתו, מתוך תקווה שתחת חסותו של אדם ממעמד גבוה יותר משל העיוור, לא יסבול יותר מרעב. אלא שהכומר מתגלה כקמצן מקודמו, ואת המזון שברשותו הוא נועל בארגז, ושומר עמו את המפתח בכל עת. באחד הימים נקרה למקום נפח. לסרו מצליח לשכנע את הנפח להכין עותק נוסף של המפתח, שאת דבר קיומו לסרו מסתיר מפני האדון, ובאמצעותו הוא משיג גישה למזון. כאשר הכומר מגלה כי חסר בארגזו אוכל, לסרו מניח לו לחשוב שעכברים ניקבו את הארגז וכרסמו את הלחם, ומאוחר יותר, כי נחש אחראי להיעלמותו של המזון מן הארגז. באחד הלילות, רעש שריקה (הנוצר מהמפתח אותו מחביא לסרו בפיו) מעיר את הכומר. הכומר, הסבור קול השריקה הוא קולו של הנחש, חובט בחשכה בראשו של לסרו בעזרת אלה וגורם לו לאיבוד הכרה. כאשר הוא מדליק את האור ורואה את המפתח בפיו של הנער, מבין הכומר את תכסיסו של לסרו ולאחר חמישה עשר ימים של התאוששות מסלק אותו מביתו.
עלילה > פרק שלישי – לסרו בשירות נושא הכלים

בפרק השלישי, המתרחש בטולדו, פוגש לסרו נושא כלים בעל תואר "הידאלגו" (תואר אצולה ספרדי), המשמש לו כאדון חדש. על אף מראהו המכובד ותוארו, אדון זה מתגלה כעני מרוד שאין ברשותו אוכל כדי להאכיל את לסרו. בהמשך שהותו במחיצת נושא הכלים, מגלה לסרו כי זה עזב את אחוזתו שבקסטיליה רק משום שסירב להסיר את מגבעתו אל מול אציל אחר בעל מעמד גבוה יותר, ובחר, בשל גאוותו, לחיות חיי עוני הרחק מביתו. משום כך, יוצא לסרו לקבץ נדבות בעבור שניהם. באחד הימים יוצא נושא הכלים לפרוט מטבע בכיכר העיר, אך לא שב לביתו מעולם. לסרו נחקר בעבור חובות השכירות שהשאיר נושא הכלים אך לבסוף נמצא חף מפשע.
עלילה > פרק רביעי – לסרו בשירות הנזיר

בפרק הרביעי פוגש לסרו נזיר ממסדר החסד הנוהג לשוטט רבות במהלך שעות היום. לאחר שמונה ימי שיטוט מחליט לסרו לעזוב את אדונו החדש. בסופו של הפרק מדגיש המספר כי אינו יכול לפרט את הסיבות בגללן עזב את הנזיר.
עלילה > פרק חמישי – לסרו בשירות סוכן אגרות המחילה

בפרק החמישי מצטרף לסרו לסוכן-נוסע של אגרות-מחילה, הנע ברחבי קסטיליה ומוכר בשם הכנסייה תעודות (bulas), המעידות על כך שמי שרכש אותם זוכה למחילה על עוונותיו. בעוד שברוב העיירות והכפרים בהם עובר הסוכן הוא מצליח, בעזרת תכסיסים פשוטים יחסית, להערים על התושבים המקומיים ולמכור כמות גדולה של אגרות, בהגיעם ללה מאנצ'ה, נתקל הסוכן בקושי במכירת אגרות חדשות, והוא משתמש בתכסיס חדש: בעומדו הרחק מעיני ההמון, הוא מחמם צלב מתכת פשוט עד שזה לוהט, ומבקש, במהלך טקס בכנסייה, מהאנשים לנשק את הצלב. כאשר הצלב יוצר כוויות בפניהם של המאמינים, הסוכן מדגיש שמדובר בנס ומצליח, בעקבות זאת, למכור למעלה משלושת אלפים אגרות. לסרו ממשיך להסתובב במחיצת הסוכן חמישה חודשים נוספים.
עלילה > פרק שישי – לסרו בשירות הכוהן

בפרק השישי מכיר לסרו כוהן בקתדרלה ומשמש כמוביל מים עבורו. לראשונה זוכה לסרו לעבודה קבועה המכניסה לו כסף ולאוכל. לאחר ארבע שנות עבודה מצליח לסרו לחסוך די כסף כדי לרכוש בגדים וחרב משומשת. לאחר הקנייה, רואה לסרו את עצמו כ"אדם מהיישוב" שמעמדו אינו הולם יותר את משלח-היד הפשוט הזה, ובעקבות כך מחליט לעזוב.
עלילה > פרק שביעי – נישואיו ותהליך התמסדותו של לסרו

בפרק השביעי חובר לסרו לשמש בית דין, אך פורש מעבודה זו לאחר זמן קצר עקב הסכנות הכרוכות בה. בהמשך מוצא לסרו עבודה ככרוז בשירות המלך. הסיפור מסתיים לאחר שלסרו נישא למשרתת הארכיהגמון של טולדו, ומשתיק מיני שמועות על נאמנותה של אשתו, ועל טיב הקשרים בינה לבין הארכיהגמון.
לקריאה נוספת

עלילות לסריו איש טורמס - תלאותיו והצלחותיו, חיים אברבאיה, תל אביב, הוצאת מחברות לספרות, 1951.
חיי לסריו איש טורמס, טל ניצן, תל אביב, עם עובד, 1997.
David T. Gies, The Cambridge history of Spanish literature, Cambridge university press, 2004, p.194-198
מושל גיברלטר

מושל גיברלטר והמפקד העליון של גיברלטר הוא הנציג של המונרכיה הבריטית בטריטוריה הבריטית מעבר לים גיברלטר. המושל ממונה על ידי המונרך הבריטי בהמלצת ממשלת הממלכה המאוחדת.
המושל משמש כראש הטריטוריה דה פקטו ואחראי על מינוי ראש השרים ואישים נוספים בממשלה של גיברלטר לאחר בחירות בטריטוריה. המושל אחראי גם להגנתה וביטחונה של הטריטוריה.
מטוס קרב קל משקל

מטוס YF-16 ומטוס YF-17 חמושים בטילי AIM-9 סיידווינדר טסים זה לצד זה
תוכנית מטוס קרב קל משקל (LWF - Lightweight Fighter) הייתה תוכנית להערכת טכנולוגיה של חיל האוויר האמריקני שיזמה קבוצה לא רשמית אך בעלת השפעה של קצינים ומנתחים ביטחוניים שכונתה "מאפיית מטוס הקרב" ("Fighter Mafia") בשנות השישים.
התוכנית החלה בעקבות תאוריית האנרגיה-יכולת תמרון (E-M - Energy-Maneuverability) של מייג'ור ג'ון בויד, לפיה למשקל רב מדי יש השלכות קשות על יכולת התמרון של מטוס. המטוס החדש היה אמור להיות מטוס קרב קל משקל לפעולה ביום, בעל יחס דחף למשקל גבוה, משקל כולל נמוך מ-20,000 פאונד (מחצית ממשקלו של ה-F-15 איגל), ויכולת תמרון גבוהה. תוצרי התוכנית היו ה-YF-16 וה-YF-17; האחרון יאומץ על ידי הצי האמריקני כ-F/A-18. מאוחר יותר בתוכנית, ב-1974, עם הבטחה לרכישה על ידי מדינות אירופאיות, שינה חיל האוויר האמריקני את שם התוכנית ל"מטוס קרב לקרבות אוויר" (ACF - Air Combat Fighter), והתחייב לרכוש 650 מטוסי YF-16, שיאומץ כ-F-16.
מארק אנג'ל

| --- | --- |

צילום משנת 2008
 לידה:  יולי 1945 (בן 79) סיאטל, ארצות הברית 
 כינוי:  שם עברי: מרדכי אנג'ל
 מדינה:  ארצות הברית 
 השכלה:  הסיטי קולג' של ניו יורק  ישיבה יוניברסיטי 
 השתייכות:  יהדות אורתודוקסית מודרנית
 חיבוריו:  The Essential Pele Yoetz: an encyclopedia of ethical Jewish living    "Conversion to Judaism: Halakha, Hashkafa, and Historic Challenge",
 צאצאים:  הרב חיים אנג'ל
 
בית הכנסת שארית ישראל בניו יורק
הרב מרדכי (מארק) אנג'ל (באנגלית Marc D. Angel; נולד ב-1945) הוא אחד מדובריה הבולטים של היהדות האורתודוקסית מודרנית בארצות הברית. כיהן כרבה של קהילת שארית ישראל, בית הכנסת ההיסטורי של היהודים הספרדים והפורטוגזים בניו יורק.
קורות חיים

אנג'ל נולד בעיר סיאטל כצאצא למשפחה של יהודים ספרדים מטורקיה ורודוס. בבית הוריו דיברו בשפה לאדינו.
למד לתואר ראשון, שני ושלישי בישיבה יוניברסיטי, וכן למד שם לרבנות וקיבל סמיכה. מחזיק גם בתואר שני נוסף בספרות אנגלית מסיטי קולג' של ניו יורק.
בשנת 1978 הוא הקים יחד עם לואי לוי את "הבית הספרדי" (Sephardic House) בניו יורק, מכון לחקר ההיסטוריה והתרבות של יהודי ספרד. "הבית הספרדי" שכן בין השנים 1978–1992 בבניין קהילת שארית ישראל.
בשנים 1990–1992 כיהן כנשיא הסתדרות רבני אמריקה (RCA) ונמנה עם עורכי כתב העת שלה, Tradition. בשנת 2007 ייסד את המכון למחשבות ולאידיאלים יהודיים, וכיום הוא מוביל את פעילות המכון ועורך את כתב העת שלו, Conversations, שרואה אור שלוש פעמים בשנה. באותה שנה ייסד יחד עם הרב אבי וייס את International Rabbinic Fellowship, ארגון של רבנים ומנהיגים רוחניים הנמנים עם האגפים הליברליים של האורתודוקסיה המודרנית בארצות הברית. הקמת הארגון נתפסה כפרישה מה־RCA לכיוונים 'שמאליים' יותר. בין השאר תומך הארגון במינוי נשים לתפקידי רבנות (ואף כולל רבניות החברות בארגון), נוקט בעמדות ליברליות ביחס להומוסקסואלים, מקדם גישת גיור מקלה יחסית ומקבל מגוון רחב של עמדות ואמונות דתיות.
לאורך השנים חיבר הרב אנג'ל ספרים ומאמרים רבים, במחשבה, בהלכה ובהיסטוריה יהודית. בחלק מחיבוריו ביקש לאתגר את התפיסות המסורתיות של הרבנות האורתודוקסית.
פרסים ואותות כבוד

פרס ברנרד רבל לדת ולחינוך דתי.
הפרס הלאומי לספרים יהודיים, 1988, על ספרו The Orphaned Adult: Confronting the Death of a Parent.
ספריו

The Jews of Rhodes, The History of a Sephardic Community (1978)
La America: The Sephardic Experience in the United States (1982)
The Rhythms of Jewish Living: A Sephardic Approach (1986)
The Orphaned Adult: Confronting the Death of a Parent (1987)
A Sephardic Haggadah: Translation and Commentary (1988)
Voices in Exile: A Study in Sephardic Intellectual History (1991)
The Essential Pele Yoetz: an encyclopedia of ethical Jewish living (1991)
Loving Truth and Peace: The Grand Religious Worldview of Rabbi Benzion Uziel (1999)
Remnant Of Israel: A Portrait Of America's First Jewish Congregation (2004)
Losing the Rat Race, Winning at Life (2005)
Choosing to be Jewish: The Orthodox Road to Conversion (2005)
Rabbi Hayim David HaLevi: Gentle Scholar and Courageous Thinker (2006)
The Search Committee: A Novel (2008)
"Conversion to Judaism: Halakha, Hashkafa, and Historic Challenge", Hakirah, vol. 8 (2008)
Maimonides, Spinoza and Us: Toward an Intellectually Vibrant Judaism (2009)
מבחן AKS לראשוניות

מבחן AKS לראשוניות הוא אלגוריתם דטרמיניסטי להוכחת ראשוניות שנוצר ופורסם על ידי מנינדרה אגרוול, ניראג' קיאל, וניטין סקסנה מהמכון ההודי לטכנולוגיה קנפור,  ונקרא על שמם. האלגוריתם התפרסם ב-6 באוגוסט 2002, במאמרם "PRIMES is in P". החוקרים קיבלו שבחים רבים על עבודתם, כולל פרס גדל לשנת 2006 ופרס פולקרסון לשנת 2006. האלגוריתם קובע האם מספר הוא ראשוני או פריק בזמן ריצה פולילוגריתמי.
זמן הריצה של האלגוריתם המקורי הוא  \mathrm {O} (\log ^{12}(n)) כאשר בהמשך הצליחו לשפרו ל \mathrm {O} (\log ^{6}(n)).
רקע מתמטי

אלגוריתם AKS מבוסס על המשפט המתמטי הבא: בהינתן מספר שלם n, גדול מ-2, ומספר שלם a, זר ל-n, המספר n הוא ראשוני אם ורק אם מתקיימת הקונגרואנציה (הפולינומית) הבאה:   (x-a)^{n}\equiv (x^{n}-a){\pmod {n}}\ . המשפט הוא הכללה לפולינומים של המשפט הקטן של פרמה, וניתן להוכיח אותו בעזרת הבינום של ניוטון עם התכונה של מקדם בינומי:  {n \choose k}\equiv 0{\pmod {n}} לכל k הקטן מ-n, אם ורק אם n הוא ראשוני.
האלגוריתם

האלגוריתם הוא כדלקמן:
קלט: מספר טבעי n > 1.
אם n = ab למספרים שלמים a,b > 1, המספר פריק.
מצא r הקטן ביותר כך ש- O_{r}(n)>(\log _{2}n)^{2} כאשר  O_{r}(n) הוא הסדר הכפלי של n מודולו r, כלומר: זהו המספר הטבעי הקטן ביותר k כך ש- n^{k}\equiv 1{\pmod {r}}.
אם  1<\gcd(a,n)<n עבור איזשהו a ≤ r, המספר פריק.
בצע מ- a = 1 עד ל- \scriptstyle \lfloor \scriptstyle {{\sqrt {\varphi (r)}}\log(n)}\scriptstyle \rfloor (כאן \varphi היא פונקציית אוילר)
אם לא קיימים פולינומים f ו-g כך ש- (X+a)^{n}-(X^{n}+a)=nf(x)+(x^{r}-1)g(x) עבור a (כלומר:  (X+a)^{n}\not \equiv (X^{n}+a){\pmod {(n,x^{r}-1)}}), המספר פריק.
המספר ראשוני.
הערות שוליים

↑  PRIMES is in P, המאמר בו התפרסם האלגוריתם.
↑  H. W. Lenstra Jr. and Carl Pomerance, Primality testing with Gaussian periods, preliminary
מדינת ישראל בהלכה

לקראת הקמת מדינת ישראל ולאחריה, התעורר דיון הלכתי בשאלת מעמדה ההלכתי של מדינת ישראל ומוסדותיה. זאת לאור העובדה שהמדינה הייתה דמוקרטית וחילונית, בשונה מהמדינה הראויה המתוארת בהלכה.
הרשות המבצעת

הראי"ה קוק כתב (עוד לפני הקמת המדינה) שבהיעדר מלך, סמכויותיו על פי ההלכה חוזרות אל העם, שרשאי למנות מנהיג שיחזיק בסמכויות מלך ישראל:
"נראים הדברים, שבזמן שאין מלך, כיון שמשפטי המלוכה הם ג"כ מה שנוגע למצב הכללי של האומה, חוזרים אלה הזכיות של המשפטים ליד האומה בכללה... למה שנוגע להנהגת הכלל, כל שמנהיג את האומה דן הוא במשפטי המלוכה, שהם כלל צרכי האומה הדרושים לשעתם ולמעמד העולם."
עמדה זו התקבלה על ידי רבים מפוסקי ההלכה לאחר הקמת המדינה ובהם: הריא"ה הרצוג, הרב שלמה גורן, הרב עובדיה יוסף, הרב שאול ישראלי, הרב אליעזר וולדינברג. על פיה הם קבעו שיש למדינת ישראל את הסמכויות של מלך ישראל, ובפרט את הסמכות לפקד על הצבא.
הרשות המחוקקת - הכנסת

עם קום מדינת ישראל, החל גם הפולמוס בנוגע למעמדם ההלכתי של חוקי המדינה. אחת המחלוקת הייתה בשאלה האם ניתן להכריע להלכה כדברי הרמב"ם ורוב הראשונים, הסוברים שעל מלך ישראל חל הכלל דינא דמלכותא דינא (מכיוון שכל הציבור הסכים לשלטון ולכן מחויב לשמוע לו), או כדברי ראשונים אחרים הסוברים שבארץ ישראל לא ניתן למלך כוח זה (מכיוון שכוח המלך נובע מבעלותו על הארץ, ובא"י כל ישראל שותפים בה), וכן ישנם ראשונים הסוברים שבמלך ישראל לא נאמר דין זה משום שהוא צריך לדון על פי משפט התורה, מלבד במקרים חריגים.
בנוסף יש הסבורים שגם הרמב"ם והשו"ע שפסקו במלך ישראל דין זה, לא דברו בשלטון שאינו נוהג על פי חוקי התורה:
"שלטון של כופרים ורשעים המיוסד על עקירת הדת – ובא להחליף חוקי אמת של התורה מקור מים חיים בבורות נשברים – וכמו שהיה בזמנם כשקמה מלכות הרשעה להשכיחם תורתך ולהעבירם מחוקי רצונך – אין ספק שלא ניחא לן לקבל חוקיהם – אלא במלחמה לבטלם מן העולם."
זאת מאחר שדעת הרמב"ם שמקור התוקף של דינא דמלכותא הוא בפרשת המלך בתורה ובנביא, ולא מכח הסכמת העם, והרמב"ם במספר מקומות מדגיש שהתורה דברה רק במלך ישראל המנהיג העם על פי התורה. בניגוד לכך הרב עובדיה יוסף כתב שגם על משטר של רשעים חל הכלל דינא דמלכותא:
"אפילו במלך רשע ועובד עבודה זרה שייך הכלל דינא דמלכותא דינא".
יש המסתמכים על דברי החתם סופר שלעניין חוקים שהם לתועלת העם ולרצונו, כל הראשונים מודים ששייך בהם דינא דמלכותא מכח הסכמת העם, וכשיטת הרשב"ם.
להלכה חלוקים פוסקי זמננו בשאלה זו. רוב רבני הציונות הדתית, סבורים שהכלל דינא דמלכותא דינא חל בנוגע לחוקי מדינת ישראל, ולכן יש תוקף לחוקים שנדרשים לצורך השלמת חוקי התורה כך נפסק ברשת ארץ חמדה גזית
דעת הרב עובדיה יוסף שיש תחומים עליהם חל הכלל דינא דמלכותא דינא, כגון תשלום מיסים, כיוון שיש בהם תועלת לממשלה ולקיום המדינה וכן בחוקים שנדרשים כתקנה כגון זכויות יוצרים. אך מנגד הוא כתב, שבדברים שסותרים את חוקי התורה לא חל הכלל דינא דמלכותא דינא.
דעת הרב יוסף שלום אלישיב לנהוג בזה כספק הלכתי, ולעניין חוקים שבהם הציבור מעוניין וחפץ, דעתו נוטה שיש בהם דינא דמלכותא.
דעת החזון איש שהכלל דינא דמלכותא אינו תקף במדינת ישראל מהטעמים דלעיל, וכן דעת הרב ניסים קרליץ ובית דינו.